b'\n_START_ARTICLE_\nStudentsamskipnaden i Agder\n_START_PARAGRAPH_\nStudentsamskipnaden i Agder (SiA) er en av Norges 14 studentsamskipnader. SiA dekker velferdsbehovene til i underkant av 14 000 studenter ved Universitetet i Agder, NLA Medieh\xc3\xb8gskolen Gimlekollen, Ansgar Teologiske H\xc3\xb8gskole, Folkeuniversitetet Agder, Noroff Kristiand og Fagskolen i Kristiansand. Fagskolen er siste som ble medlem i studentsamskipnaden, som ble meldt inn juni 2017. Dette er som konsekvens av Stortingsmelding 254 S (2016-2017) hvor regjering foresl\xc3\xa5r at fagskolen skal f\xc3\xa5 rett til \xc3\xa5 melde seg inn i \xc3\xa9n studentsamskipnad, men uten plikt._NEWLINE_SiAs \xc3\xb8verste organ er et kollegialt styre best\xc3\xa5ende av fem studenter (inkludert styreleder og nestleder), tre fra medlemsinstitusjonene og to ansatte. Styret best\xc3\xa5r av Kjetil Nyjordet (leder), Hilde Hagen (nestleder), Preben Jakobsen Bj\xc3\xb8rnestad, Rolf Bjarne Larsen, Simen E. Solberg, Kjetil Hellang, Greta Hilding, Veslem\xc3\xb8y Rabe, Mirna Krpo og Mona Holta Holen. Daglig leder er P\xc3\xa5l Harv._NEWLINE_SiA hadde en \xc3\xa5rsomsetning p\xc3\xa5 243,5 millioner kroner i 2016, og et resultat p\xc3\xa5 10,5 millioner.\n_START_SECTION_\nAktivitet\n_START_PARAGRAPH_\nSiA driver sin virksomhet i byene Kristiansand og Grimstad. Virksomheten best\xc3\xa5r i boligutleie, barnehage, kafeer, bokhandel, kulturhus, idrettssenter og andre ulike velferdsordninger.\n_START_SECTION_\nSiA kultur\n_START_PARAGRAPH_\nSiA kultur driver studenthusene Bluebox i Grimstad, \xc3\x98stsia i Kristiansand og er ansvarlig for studentfestivalene UGA og Studiestartfestivalen. Studenthuset Bluebox er Agders st\xc3\xb8rste konserthus, og har i perioden 2018-2019 arrangert store konserter med artister som Unge Ferrari, Sondre Justad og russekongen Tix.'